Першы круглы стол “Слова Божае ў маім жыцьці” ўзначаліў кс. Андрэй Зайчык, выкладчык Міждыяцэзіяльнай вышэйшай духоўнай семiнарыі імя сьв. Тамаша Аквінскага ў Пінску. Мадэратар групы, падводзячы вынікі працы, адзначыў, што сучаснае грамадзтва нашай краіны сапраўды патрабуе Божага слова, аднак, з-за прызвычаенасьці да традыцыйных малітваў, вельмі часта ў вернікаў адсутнічае жывы кантакт з Богам, кантакт, які магчымы пры чытаньні Сьвятога Пісаньня. Ксёндз Андрэй падкрэсьліў, што сучаснае грамадзтва патрабуе новых формаў евангелізацыі.